
Здравейте!


Неотдавна на мой близък бабата почина. Тя има двама сина – единия отдавна покойник с деца, и другия жив с деца. Няма други наследници, освен децата на починалия син и бащата на моя близък с неговите деца. Съпругът на починалата е покойник също години преди нея.  

Наскоро сина наследник разбира от съседи на починалата баба, че къщата е с нови собственици, и то за втори път в предходната година-две без съгласие.


Въпросът е: Как бихме могли да проверим чия собственост са в момента имотите на бабата и дядото? Това са къща в селото, както и земеделска земя, от които едни собственост на прежде починалия дядо и други на скоро починалата баба. Какви права има ощетения жив син наследник в случая, когато е разбрал, че къщата (а вероятно и земите са продадени) от децата на покойния си брат?


Благодаря!


 

Как да проверя на какво съм съсобственик?
=========================================

 

Здравейте,


може да се провери по ЕГН на бабата, съответно по ЕГН на наследниците – деца на починалия чичо в Службата по вписванията извършвани ли са правни сделки, като се снабдите с компютърна справка. Може да се направи справка в имотния регистър и по адреса на имота, за да се установят прехвърлянията. В случай че е накърнена запазената част на сина, същият може да предяви иск в този смисъл съгласно Закона за наследството. 


Поздрави,  

адв. Николина Митова  

0898 303092


